WHO ວ່າ ຈຳນວນຄົນເສຍຊີວິດ ຍ້ອນໂຣກມາລາເຣຍ ລຸດລົງ ຢ່າງຫຼວງຫຼາຍ 
ເຂດ​​ໃຕ້​​ທະ​ເລ​ຊາຍຊາຮາຣາ ​ຂອງ​ອາຟຣິກາ ​ເປັນ​ເຂດ​ທີ່​ໄດ້ຮັບ ​ຜົນ​ກະທົບຢ່າງ​ໜັກ​ ຈາກ​ໂຣກມາລາ​ເຣຍ ໂດຍທີ່​ 90 ​ເປີ​ເຊັນ ຂອງ​ການ​ເສຍ​ຊີວິດ​ໃນທົ່ວ​ໂລກ​ ​ເກີດ​ຂຶ້ນຢູ່​ທີ່ນັ້ນ.
ອົງການອະນາໄມໂລກ ຫຼື WHO ລາຍງານວ່າ ຈຳນວນຄົນ ທີ່ເສຍຊີວິດ ຍ້ອນໂຣກມາລາເຣຍ ຫຼືໄຂ້ຍຸງ ຕັ້ງແຕ່ປີ 2000 ໄດ້ ລຸດລົງຢ່າງຫຼວງຫຼາຍ ແລະກໍລະນີຜູ້ຕິດເຊື້ອ ກໍລຸດລົງຢ່າງ ຕໍ່ເນື່ອງເຊັ່ນກັນ ຜູ້ສື່ຂ່າວວີໂອເອ Lisa Schlein ມີລາຍງານ ຈາກສຳນັກງານໃຫຍ່ຂອງອົງການ WHO ຢູ່ນະຄອນເຈີນີວາ ຊຶ່ງ ໄຊຈະເລີນສຸກ ຈະນຳມາສະເໜີທ່ານ ເຂດໃຕ້ທະເລຊາຍ Sahara ຂອງທະວີບ Africa ເປັນເຂດທີ່ໄດ້ຮັບຜົນກະທົບຢ່າງໜັກຈາກໂຣກມາລາເຣຍ ໂດຍທີ່ 90 ເປີເຊັນ ຂອງການເສຍຊີວິດໃນທົ່ວໂລກ ແມ່ນເກີດຂຶ້ນຢູ່ທີ່ນັ້ນ ແຕ່ໃນປີນີ້ ລາຍງານກ່ຽວກັບມາລາເຣຍຂອງໂລກ ແຈ້ງວ່າ ພົນລະເມືອງຂອງອາຟຣິກາ ໄດ້ເພີ້ມຂຶ້ນຕື່ມອີກ 43 ເປີເຊັນ ນັບຕັ້ງແຕ່ປີ 2000 ເປັນຕົ້ນມາ ພ້ອມດຽວກັນ ຈຳນວນ ຜູ້ຕິດເຊື້ອພະຍາດ ກໍລຸດ ນ້ອຍຖອຍລົງອີກດ້ວຍ ຫົວໜ້າໂຄງການມາລາເຣຍໃນທົ່ວໂລກ ຂອງອົງການອະນາໄມໂລກ ທ່ານ Pedro Alonso ກ່າວວ່າ ຈຳນວນຂອງຜູ້ຕິດເຊື້ອພະຍາດ ລຸດລົງຈາກ 173 ລ້ານຄົນ ໃນປີ 2000 ເປັນ 128 ລ້ານຄົນ ໃນປີ 2013 ທ່ານ ກ່າວອີກວ່າ ໂດຍສະເພາະແລ້ວ ອັນນີ້ເປັນຂ່າວດີສຳຫລັບພວກເດັກນ້ອຍ ຊຶ່ງເປັນກຸ່ມທີ່ໃຫຍ່ທີ່ສຸດ ຂອງຜູ້ເຄາະຮ້າຍທີ່ ໄດ້ຕິດ ພະຍາດ ຊຶ່ງເປັນອັນຕະລາຍ ເຖິງແກ່ຄວາມຕາຍ ແຕ່ກໍສາມາດ  ປ້ອງກັນໄດ້ ດັ່ງກ່າວນີ້ ທ່ານ Alonso ເວົ້າວ່າ ອົງການອະນາໄມໂລກ ກ່າວວ່າ ຜົນສຳເລັດດັ່ງກ່າວແມ່ນຍ້ອນ ການເຂົ້າເຖິງ ການປະຕິ ບັດງານເພື່ອຄວບຄຸມໂຣກມາລາເຣຍ ທີ່ຫລາຍຂຶ້ນ ກວ່າເກົ່ານັ້ນເອງ WHO ໄດ້ໃຫ້ຂໍ້ສັງເກດວ່າ ໃນປີ 2013 ຊຶ່ງເກືອບເຄິ່ງໜຶ່ງຂອງຜູ້ມີຄວາມສ່ຽງສູງຕໍ່ການເປັນໂຣກມາລາເຣຍ ຢູ່ໃນເຂດໃຕ້ທະເລຊາຍ Sahara ຂອງທະວີບ Africa ໄດ້ຮັບມຸ້ງ ທີ່ຍ້ອມດ້ວຍນ້ຳຢາຂ້າແມງໄມ້ WHO ຍັງກ່າວວ່າ ມຸ້ງຈຳນວນ 214 ລ້ານດາງ ອັນເປັນຕົວເລກທີ່ສູງເປັນປະຫວັດການ ຈະຖືກນຳສົ່ງໄປຍັງ ບັນດາປະເທດ ໃນອາຟຣິກາທີ່ມີການລະບາດຂອງໂຣກມາລາເຣຍ ພາຍໃນທ້າຍປີນີ້ ທ່ານ Alonso ກ່າວວ່າ ການທີ່ໄດ້ຮັບການກວດວ່ອງໄວຂຶ້ນແລະການ ປິ່ນປົວທີ່ມີປະສິດ ທິພາບຫຼາຍຂຶ້ນ ຍັງໄດ້ເຮັດໃຫ້ຕົວເລກດີຂຶ້ນຢ່າງຫຼວງ ຫຼາຍ ທ່ານກ່າວອີກວ່າ ສິ່ງທີ່ກ່າວ ມາເຫຼົ່ານີ້ ບໍ່ແມ່ນເລື້ອງທີ່ສັບສົນ ບໍ່ແມ່ນການປະຕິບັດງານທີ່ແພງຫຼາຍ ແລະ ລະບົບ ສາທາລະນະສຸກ ສາມາດສ້າງຕັ້ງຂຶ້ນດ້ວຍມາດຕະການຕ່າງໆເຫຼົ່ານີ້ ທ່ານ Alonso ເວົ້າວ່າ ຮ່ອງຮອຍຂອງຄວາມກ້າວໜ້າອີກດ້ານນຶ່ງ ກໍແມ່ນຈຳນວນຂອງບັນດາປະເທດທີ່ກ້າວເຂົ້າສູ່ ການລົບລ້າງໂຣກມາລາເຣຍໃຫ້ໝົດໄປ ທີ່ເພີ້ມສູງຂຶ້ນນັ້ນ ໃນປີ 2013 ອົງການ WHO ກ່າວວ່າ ສອງປະເທດ ຄື ອາເຈີບາຍຈານ ແລະ ສຣີລັງກາ ບໍ່ມີລາຍງານກໍລະນີຂອງໂຣກມາລາເຣຍໃດໆເລີຍ ຊຶ່ງປະເທດທັງສອງໄດ້ຮວມເຂົ້າກັນກັບ 11 ປະເທດທີ່ລວມທັງ ອາເຈັນຕິນາ ອີຈິບ ອີຣັກ ໂອມານ ແລະ ເຕີກເມນິສຖານ ຊຶ່ງໄດ້ຮັບຜົນສຳເລັດໃນການຮັກສາໄວ້ ສູນກໍລະນີ ຂອງການຕິດຕໍ່ໂຣກມາລາເຣຍ ແຕ່ລາຍງານກ່າວວ່າ ການສີດສະເປຂ້າຍຸງ ຢູ່ໃນບ້ານເຮືອນນັ້ນ ໄດ້ລຸດໜ້ອຍລົງໃນໄລຍະ ສອງສາມປີມານີ້ ແລະ ໄດ້ມີລາຍງານ ຂອງ ການຕ້ານຢາຂ້າແມງໄມ້ ຢູ່ໃນ 49 ປະເທດ ອົງການ WHO ຍັງກ່າວອີກວ່າ ຕົນໄດ້ຮັບທຶນແຕ່ພຽງປະມານເຄິ່ງໜຶ່ງ ຂອງມູນຄ່າ 5 1 ຕື້ດອນລາທີ່ຕ້ອງການ ເພື່ອປ້ອງກັນ ແລະຄວບຄຸມໂຣກມາລາເຣຍນີ້